Paul Reiles
De Paul Reiles, gebuer de 14. Dezember 1940 an der Stad Lëtzebuerg, ass e lëtzebuergesche Jurist.

Vun 1989 bis 2005 war hien Direkter vum Nationalmusée fir Geschicht a Konscht an der Stad Lëtzebuerg a vun 1991 bis 2012 President vum Fonds culturel national. Zanter 1996 ass hie President vum Casino Lëtzebuerg - Forum fir zäitgenëssesch Konscht a Vizepresident vun der Fondation Musée d'Art Moderne Grand-Duc Jean.

Vun 2010 bis 2013 war hie President vun der Commission des sites et monuments nationaux.

Gielchen 
 Grand-Officier vum Ordre de Mérite du Grand-Duché de Luxembourg (Promotioun 2004)

Gebuer 1940
Lëtzebuergesch Juristen
Grand-Officier de l'Ordre de Mérite du Grand-Duché de Luxembourg‎